Statistik over plantebeskyttelsesmidler ***I

P6_TA(2008)0091

Europa-Parlamentets lovgivningsmæssige beslutning af 12. marts 2008 om forslag til Europa-Parlamentets og Rådets forordning om statistik over plantebeskyttelsesmidler (KOM(2006)0778 — C6-0457/2006 — 2006/0258(COD))

(2009/C 66 E/32)

(Fælles beslutningsprocedure: førstebehandling)

Europa-Parlamentet,

P6_TC1-COD(2006)0258

Europa-Parlamentets holdning fastlagt ved førstebehandlingen den 12. marts 2008 med henblik på vedtagelse af Europa-Parlamentets og Rådets forordning (EF) nr. …/2008 om statistik over pesticider

(EØS-relevant tekst)

EUROPA-PARLAMENTET OG RÅDET FOR DEN EUROPÆISKE UNION HAR —

under henvisning til traktaten om oprettelse af Det Europæiske Fællesskab, særlig artikel 285, stk. 1,

under henvisning til forslag fra Kommissionen ,

under henvisning til udtalelse fra Det Europæiske Økonomiske og Sociale Udvalg (1),

under henvisning til udtalelse fra Regionsudvalget (2),

efter proceduren i traktatens artikel 251 (3), og

ud fra følgende betragtninger:

(1) I Europa-Parlamentets og Rådets afgørelse nr. 1600/2002/EF af 22. juli 2002 om fastlæggelse af Fællesskabets sjette miljøhandlingsprogram (4) erkendes det, at virkningerne af pesticider for sundheden og miljøet, især virkningerne af pesticider , der anvendes i landbruget, skal begrænses yderligere. Afgørelsen betoner behovet for en mere bæredygtig anvendelse af pesticider og slår til lyd for en betydelig samlet nedsættelse af risiciene og af pesticidanvendelsen, der dog skal være forenelig med den nødvendige afgrødebeskyttelse.

(2) Kommissionen erkender i sin meddelelse til Rådet, Europa-Parlamentet og Det Europæiske Økonomiske og Sociale Udvalg »Mod en tematisk strategi for bæredygtig anvendelse af pesticider« behovet for detaljerede, harmoniserede og ajourførte statistikker over afsætning og anvendelse af pesticider i Fællesskabet. Disse statistikker er nødvendige for at kunne vurdere Den Europæiske Unions politikker for bæredygtig udvikling og udarbejde relevante indikatorer for de sundheds- og miljørisici, der er forbundet med anvendelsen af pesticider.

(3) Det er meget vigtigt at råde over harmoniserede og sammenlignelige EF-statistikker over produktion, import, eksport, afsætning , distribution og anvendelse af pesticider for at kunne udforme og overvåge Fællesskabets lovgivning og politikker som led i den tematiske strategi for bæredygtig anvendelse af pesticider.

(4) Da virkningerne af Europa-Parlamentets og Rådets relativt nye direktiv 98/8/EF af 16. februar 1998 om markedsføring af biocidholdige produkter ( 5 ) først vil blive synlige et godt stykke tid efter 2006, når den første evaluering af aktivstoffer til brug i biocidholdige produkter afsluttes, har hverken Kommissionen eller de fleste medlemsstater i øjeblikket tilstrækkelig viden eller erfaring til at foreslå yderligere foranstaltninger på biocidområdet. Denne forordning bør derfor begrænses til de pesticider , der er omfattet af Europa-Parlamentets og Rådets forordning (EF) nr. …/… af … om markedsføring af plantebeskyttelsesmidler ( 6 ), for hvilke man allerede har stor erfaring med dataindsamling. Hvor det er hensigtsmæssigt bør Kommissionen imidlertid i bilag III i nærværende forordning medtage anvendelsen af biocidholdige produkter, som indeholder stoffer, der også er omfattet af forordning (EF) nr. …/… [om markedsføring af plantebeskyttelsesmidler]. Senere, når der er indhøstet tilstrækkelig erfaring efter offentliggørelsen af den første i direktiv 98/8/EF foreskrevne rapport, bør Kommissionen udvide anvendelsesområdet for denne forordning til også at omfatte anvendelsen af relevante biocider og i dette øjemed medtage disse stoffer i bilag III .

(5) Kommissionens mangeårige erfaringer med indsamling af data om afsætning og anvendelse af pesticider har vist, at der er behov for en harmoniseret metodologi til indsamling af statistiske oplysninger på fællesskabsplan hos både distributører og brugere. Da målet i henhold til målsætningerne i den tematiske strategi for bæredygtig anvendelse af pesticider er at udarbejde nøjagtige risikoindikatorer, skal de statistiske oplysninger desuden opdeles efter aktivstoffer.

(6) Blandt de forskellige alternative muligheder for dataindsamling, der blev evalueret i konsekvensanalysen af den tematiske strategi for bæredygtig anvendelse af pesticider, blev obligatorisk dataindsamling anbefalet som den bedste løsning, fordi den vil gøre det muligt at udarbejde nøjagtige og pålidelige data om produktion, distribution og anvendelse af pesticider hurtigt og omkostningseffektivt.

(7) De foranstaltninger til udarbejdelse af statistikker, der er fastsat i denne forordning er nødvendige, for at Fællesskabet kan udøve sin virksomhed. Målet for denne forordning, nemlig at fastsætte regler for udarbejdelse af EF-statistikker over markedsføring og anvendelse af pesticider , kan ikke i tilstrækkelig grad opfyldes af medlemsstaterne, og kan derfor bedre nås på fællesskabsplan; Fællesskabet kan derfor træffe foranstaltninger i overensstemmelse med subsidiaritetsprincippet, jf. traktatens artikel 5. I overensstemmelse med proportionalitetsprincippet, jf. nævnte artikel, går forordningen ikke ud over, hvad der er nødvendigt for at nå dette mål.

(8) Rådets forordning (EF) nr. 322/97 af 17. februar 1997 om EF-statistikker (7) udgør referencerammen for bestemmelserne i denne forordning. Den kræver bl.a., at udarbejdelsen af statistikker skal være karakteriseret ved upartiskhed, pålidelighed, objektivitet, videnskabelig uafhængighed, akkuratesse, omkostningseffektivitet og de statistiske oplysningers fortrolighed.

(9) Under behørig hensyntagen til forpligtelserne i De Forenede Nationers Økonomiske Kommission for Europas (UNECE) konvention om adgang til oplysninger, offentlig deltagelse i beslutningsprocesser samt adgang til klage og domstolsprøvelse på miljøområdet af 25. juni 1998 (Århuskonventionen) må det sikres, at der ydes den nødvendige beskyttelse af fortrolige data med kommerciel værdi , bl.a. gennem en hensigtsmæssig aggregering ved statistikkernes offentliggørelse.

(10) For at sikre sammenlignelige resultater bør statistikkerne over pesticider udarbejdes med en bestemt opdeling, i en hensigtsmæssig form og inden for en bestemt frist efter udløbet af et referenceår, jf. bilagene til denne forordning.

(11) De nødvendige foranstaltninger til gennemførelse af denne forordning bør vedtages i overensstemmelse med Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tildeles Kommissionen (8).

(12) Kommissionen bør navnlig tillægges beføjelse til at fastsætte evalueringskriterier, vedtage bestemte definitioner og tilpasse bilagene. Da der er tale om generelle foranstaltninger, der har til formål at ændre ikke-væsentlige bestemmelser eller supplere denne forordning med nye ikke-væsentlige bestemmelser, skal foranstaltningerne vedtages efter forskriftsproceduren med kontrol i artikel 5a i afgørelse 1999/468/EF.

(13) Udvalget for det Statistiske Program, der er nedsat ved Rådets afgørelse 89/382/EØF, Euratom (9), er blevet hørt —

UDSTEDT FØLGENDE FORORDNING:

Artikel 1

Genstand , anvendelsesområde og mål

1. Ved denne forordning fastsættes der regler for udarbejdelse af EF-statistikker over produktion, markedsføring og anvendelse af pesticider .

2. Statistikkerne vedrører:

— de mængder pesticider , der årligt produceres og markedsføres, jf. bilag I

— de mængder pesticider , der årligt anvendes , jf. bilag II

— de årligt anvendte mængder biocidholdige produkter af type 14 til 19 som defineret i bilag V til direktiv 98/8/EF .

3. Formålet med statistikkerne er navnlig :

— at gennemføre og evaluere temastrategien for bæredygtig anvendelse af pesticider

— at udvikle harmoniserede nationale og fælles risikoindikatorer, identificere tendenser i anvendelsen af pesticider og vurdere de nationale handlingsplaners effektivitet, jf. Europa-Parlamentets og Rådets direktiv …/…/EF af … [om en ramme for Fællesskabets indsats for en bæredygtig anvendelse af pesticider] (10)

— at registrere strømmen af stoffer i forbindelse med produktion af, handel med og anvendelse af pesticider .

Artikel 2

Definitioner

I denne forordning forstås ved:

a) » pesticider «: — plantebeskyttelsesmidler som defineret i artikel [2, nr. 1)], i forordning (EF) nr. …/… [om markedsføring af plantebeskyttelsesmidler] — biocidholdige produkter som defineret i direktiv 98/8/EF og henhørende under produkttype 14-19 som defineret i nævnte direktivs bilag V

b) »stof«: stof som defineret i artikel [3, nr. 2)], i forordning (EF) nr. .../... [om markedsføring af plantebeskyttelsesmidler], herunder aktivstoffer, safenere og synergister

c) »markedsføring«: markedsføring som defineret i artikel [3, nr. 13)], i forordning (EF) nr. …/… [om markedsføring af plantebeskyttelsesmidler]

d) »leverandør«: enhver fysisk eller juridisk person, der er i besiddelse af en »godkendelse« til markedsføring af pesticider som defineret i artikel [3, nr. 16)], i forordning (EF) nr. …/… [om markedsføring af plantebeskyttelsesmidler]

e) »landbrugsmæssig anvendelse«: enhver form for anvendelse af pesticider for egen eller tredjemands regning, direkte eller indirekte i forbindelse med produktion af planteprodukter som led i landbrugsbedriftens økonomiske aktivitet

f) »professionel bruger«: enhver fysisk eller juridisk person, der anvender pesticider som led i sine erhvervsmæssige aktiviteter, herunder operatører, teknikere, arbejdsgivere og selvstændige i landbrugssektoren og andre sektorer, som defineret i artikel [3] i direktiv …/…/EF [om en ramme for Fællesskabets indsats for en bæredygtig anvendelse af pesticider]

g) »landbrugsbedrift«: landbrugsbedrift som defineret i Rådets forordning (EØF) nr. 571/88 af 29. februar 1988 om tilrettelæggelse af en række fællesskabsundersøgelser af landbrugsbedrifternes struktur (11).

Artikel 3

Indsamling, fremsendelse og bearbejdning af data

1. Medlemsstaterne indsamler de oplysninger, som er nødvendige for at kunne opfylde kravene i bilag I og II, ved hjælp af:

— data fra producenter, forhandlere og importører af pesticider

— indberetningsforpligtelser for leverandører vedrørende markedsførte pesticider ; der kan anvendes forskellige godkendelser for professionelle og ikke-professionelle brugere; navnlig forpligtelser i medfør af artikel [64, stk. 2], i forordning (EF) nr. …/… [om markedsføring af plantebeskyttelsesmidler]

— indberetningsforpligtelser for professionelle brugere baseret på journaler over anvendelsen af pesticider; navnlig forpligtelser i medfør af artikel [64, stk. 1], i forordning (EF) nr. …/… [om markedsføring af plantebeskyttelsesmidler]

— undersøgelser

— administrative kilder eller

— en kombination af disse metoder, herunder statistiske skøn baseret på ekspertvurderinger eller modeller.

2. Medlemsstaterne meddeler Kommissionen, hvilken metode til indsamling af data de har valgt, jf. stk. 1. Kommissionen godkender dataindsamlingsmetoden efter forskriftsproceduren med kontrol i artikel 5, stk. 3 .

3. Medlemsstaterne sikrer, at producenter af pesticider og de ansvarlige for markedsføring af pesticider og import heraf hvert år til den kompetente myndighed indberetter

— de mængder, hvori et givet aktivstof eller en given pesticid fremstilles

— de mængder, hvori et givet aktivstof eller en given pesticid leveres til forarbejdningsvirksomheder og grossister i Den Europæiske Union

— de mængder, hvori et givet aktivstof eller en given pesticid eksporteres .

Disse informationer vurderes af de kompetente myndigheder og offentliggøres efter om nødvendigt at være blevet bearbejdet for at bevare bestemte informationers fortrolige karakter .

4. Medlemsstaterne fremsender de statistiske resultater, herunder fortrolige data, til Kommissionen efter den tidsplan og med den hyppighed, der er fastlagt i bilag I og II. Dataene opstilles efter klassificeringen i bilag III. Af hensyn til fortroligheden kan medlemsstaterne aggregere dataene.

5. Medlemsstaterne sikrer, at de kompetente nationale myndigheder samt disses rådgivningsorganer benytter de indsamlede data til at foretage en fyldestgørende evaluering for så vidt angår formålene med de respektive nationale handlingsplaner som omhandlet i direktiv …/…/EF [om en ramme for Fællesskabets indsats for en bæredygtig anvendelse af pesticider]. Evalueringen offentliggøres på internettet under behørig hensyntagen til følsomme forretningsoplysningers fortrolige karakter samt til forpligtelser vedrørende respekten for privatlivets fred .

6. Medlemsstaterne fremsender dataene elektronisk i et egnet teknisk format, der vedtages af Kommissionen efter forskriftsproceduren i artikel 5, stk. 2.

7. Medlemsstaterne udarbejder rapporter om statistikkernes kvalitet, jf. bilag I og II.

8. Kommissionen fastsætter kriterierne for kvalitetsevalueringen efter forskriftsproceduren med kontrol i artikel 5, stk. 3.

9. Af hensyn til fortroligheden aggregerer Kommissionen om nødvendigt dataene efter kemisk gruppe eller produktkategori forud for offentliggørelsen, jf. bilag III , under behørig hensyntagen til følsomme forretningsoplysningers fortrolige karakter samt til forpligtelser vedrørende respekten for privatlivets fred.

I overensstemmelse med forordning (EF) nr. 322/97 anvender de nationale myndigheder og fællesskabsmyndigheden kun fortrolige data til de i nævnte forordning fastsatte formål .

Artikel 4

Gennemførelsesforanstaltninger

1. Følgende foranstaltninger, der er nødvendige til gennemførelse af denne forordning, herunder foranstaltninger for at tage højde for økonomiske og tekniske ændringer, vedtages efter forskriftsproceduren i artikel 5, stk. 2:

a) vedtagelse af det egnede tekniske format til fremsendelse af dataene (artikel 3, stk. 6)

b) definition af formatet for og indholdet af de kvalitetsrapporter, der skal fremsendes af medlemsstaterne (afsnit 7 i bilag I og afsnit 6 i bilag II)

2. Følgende foranstaltninger vedtages i overensstemmelse med forskriftsproceduren med kontrol i artikel 5, stk. 3:

a) fastsættelse af kriterierne for kvalitetsevalueringen (artikel 3, stk. 8)

b) definition af »behandlet afgrødeareal« og »produktionsår«, jf. henholdsvis afsnit 2 og 4 i bilag II

c) tilpasning af specifikationerne i afsnit 4 i bilag I og afsnit 3 i bilag II vedrørende indberetningsforanstaltningerne

d) tilpasning af listen over stoffer, der skal dækkes, og deres klassificering i produktkategorier og kemiske grupper, jf. bilag III. Tilpasning af listen over stoffer skal foretages regelmæssigt og i lyset af den igangværende behandling af aktivstoffer.

Artikel 5

Udvalgsprocedure

1. Kommissionen bistås af Udvalget for det Statistiske Program.

2. Når der henvises til dette stykke, anvendes artikel 5 og 7 i afgørelse 1999/468/EF, jf. dennes artikel 8.

Perioden i artikel 5, stk. 6, i afgørelse 1999/468/EF, fastsættes til tre måneder.

3. Når der henvises til dette stykke, anvendes artikel 5a, stk. 1-4, og artikel 7 i afgørelse 1999/468/EF, jf. dennes artikel 8.

Artikel 6

Rapport

Kommissionen forelægger hvert femte år Europa-Parlamentet og Rådet en rapport om gennemførelsen af denne forordning. Denne rapport skal navnlig indeholde en evaluering af kvaliteten og sammenligneligheden af de indberettede data, af byrden for landbrugsbedrifter, gartnerier og andre virksomheder og af de statistiske oplysningers anvendelighed i forbindelse med den tematiske strategi for bæredygtig anvendelse af pesticider , navnlig for så vidt angår de i artikel 1 nævnte mål . Den skal om nødvendigt indeholde forslag til en yderligere forbedring af datakvaliteten og aflastning af landbrugsbedrifter og andre virksomheder.

Den første rapport indsendes inden udgangen af … (12) .

Artikel 7

Ikrafttræden

Denne forordning træder i kraft på tyvendedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat. Udfærdiget i På Europa-Parlamentets vegne Formand På Rådets vegne Formand

(1) EUT C 256 af 27.10.2007, s. 86.

(2) EUT C …

(3) Europa-Parlamentets holdning af 12.3.2008.

(4) EFT L 242 af 10.9.2002, s. 1.

(5) EFT L 123 af 24.4.1998, s. 1. Senest ændret ved direktiv 2008/31/EF (EUT L 81 af 20.3.2008, s. 57).

(6) EUT L …

(7) EFT L 52 af 22.2.1997, s. 1. Senest ændret ved Europa-Parlamentets og Rådets forordning (EF) nr. 1882/2003 (EUT L 284 af 31.10.2003, s. 1).

(8) EFT L 184 af 17.7.1999, s. 23. Ændret ved afgørelse 2006/512/EF (EUT L 200 af 22.7.2006, s. 11 ).

(9) EFT L 181 af 28.6.1989, s. 47.

(10) EUT L …

(11) EFT L 56 af 2.3.1988, s. 1. Senest ændret ved Europa-Parlamentets og Rådets forordning (EF) nr. 1928/2006 (EUT L 406 af 30.12.2006, s. 7).

(12) Det syvende kalenderår efter denne forordnings ikrafttræden.

BILAG I Statistikker over produktion og markedsføring af pesticider AFSNIT 1 Dækning Statistikkerne skal dække samtlige de stoffer, der er anført i bilag III, dvs. de aktivstoffer, safenere og synergister, som er indeholdt i de pesticider , der er markedsført i medlemsstaterne. Der skal udvises særlig påpasselighed for at undgå dobbelttælling i tilfælde af en ny præsentation af produktet eller overdragelse af en godkendelse mellem leverandører. AFSNIT 2 Variabler Mængderne af hvert af de i bilag III anførte stoffer, som er indeholdt i de i hver medlemsstat markedsførte pesticider og biocidholdige produkter , angives. AFSNIT 3 Indberetningsforpligtelser Producenter af pesticider og de ansvarlige for markedsføring og import af pesticider skal hvert år til den kompetente myndighed indberette — de mængder, hvori et givet aktivstof eller en given pesticid fremstilles — de mængder, hvori et givet aktivstof eller en given pesticid leveres til forarbejdningsvirksomheder og grossister i Den Europæiske Union — de mængder, hvori et givet aktivstof eller en given pesticid eksporteres . AFSNIT 4 Indberetningsforanstaltning Dataene udtrykkes i kg stoffer. AFSNIT 5 Referenceperiode Referenceperioden er kalenderåret. AFSNIT 6 Første referenceperiode, hyppighed og fremsendelse af resultater 1. Den første referenceperiode er … (1). 2. Medlemsstaterne indsender data for hvert kalenderår, der følger efter den første referenceperiode , og offentliggør disse data på internettet — om nødvendigt i aggregeret form — under behørig hensyntagen til følsomme forretningsoplysningers fortrolige karakter samt til forpligtelser vedrørende respekten for privatlivets fred . 3. Dataene fremsendes til Kommissionen senest 12 måneder efter udløbet af referenceåret. AFSNIT 7 Kvalitetsrapport Medlemsstaterne fremsender en kvalitetsrapport til Kommissionen, hvori de angiver: — den metodologi, der er anvendt til at indsamle dataene — relevante kvalitetsaspekter i forhold til den metodologi, der er anvendt til at indsamle dataene — en beskrivelse af anvendte skøn, aggregeringer og udelukkelsesmetoder. Denne rapport fremsendes til Kommissionen senest 15 måneder efter udløbet af referenceåret. Rapporten om andet referenceår skal indeholde et groft skøn over de andele, stofferne fra hver af hovedgrupperne i bilag III udgør af den samlede mængde af stoffer, der er indeholdt i de pesticider , som er markedsført til landbrugsmæssig og ikke-landbrugsmæssig anvendelse. Disse skøn revideres hvert femte år. (1) Det andet kalenderår efter denne forordnings ikrafttræden.

BILAG II Statistikker over landbrugsmæssig anvendelse af pesticider AFSNIT 1 Dækning 1. Statistikkerne skal dække landbrugsmæssig , gartnerimæssig og erhvervsmæssig ikke-landbrugsmæssig anvendelse af pesticider i medlemsstaterne , f.eks. anvendelse i fælles grønne områder og i forbindelse med vedligeholdelse af veje og jernbaner . 2. Hver medlemsstat vælger et sæt afgrøder blandt dem, der er opført under kendetegnskategori D, F, G og I i bilag I til forordning (EØF) nr. 571/88, og udarbejder statistikker over disse afgrøder. Statistikkerne skal dække mindst 75 % af den samlede mængde stoffer, der hvert år markedsføres til landbrugsmæssig anvendelse som anslået i kvalitetsrapporten om andet referenceår, jf. afsnit 7 i bilag I . 3. Statistikkerne skal dække samtlige de stoffer, der er anført i bilag III, dvs. aktivstoffer, safenere og synergister, som er indeholdt i de pesticider , der er anvendt på de udvalgte afgrøder i referenceperioden. AFSNIT 2 Variabler 1. Mængderne af hvert af de i bilag III anførte stoffer, der er indeholdt i de pesticider , som er anvendt på hver af de udvalgte afgrøder, angives sammen med det samlede dyrkningsareal og »behandlet afgrødeareal«, dvs. det areal, der er behandlet med hvert enkelt stof. 2. Definitionen af »behandlet afgrødeareal« fastlægges efter forskriftsproceduren med kontrol i artikel 5, stk. 3. AFSNIT 3 Indberetningsforanstaltninger 1. Mængderne af stoffer angives i kg. 2. Dyrkningsarealer og behandlede arealer angives i ha. AFSNIT 4 Referenceperiode 1. Referenceperioden er »produktionsåret«, hvortil henregnes de dyrkningsmetoder, der er knyttet til den pågældende afgrøde, tillige med alle de plantebeskyttelsesbehandlinger, der direkte eller indirekte er foretaget af denne afgrøde. 2. Ved »produktionsåret« forstås det år, hvor afgrøden blev høstet. 3. Definitionen af »produktionsår« fastlægges efter forskriftsproceduren med kontrol i artikel 5, stk. 3. AFSNIT 5 Første referenceperiode, hyppighed og fremsendelse af resultater 1. Medlemsstaterne udarbejder for hver femårs periode statistikker over anvendelsen af pesticider på hver af de udvalgte afgrøder i en referenceperiode, jf. afsnit 4. 2. Medlemsstaterne kan frit vælge referenceperioden inden for den pågældende femårs periode. Der kan vælges forskellige referenceperioder for hver udvalgt afgrøde. 3. Den første femårs periode begynder med … (1). 4. Medlemsstaterne indsender data for hver femårs periode. 5. Dataene fremsendes til Kommissionen og offentliggøres på internettet — om nødvendigt i aggregeret form — senest 12 måneder efter udløbet af hver femårs periode og under behørig hensyntagen til følsomme forretningsoplysningers fortrolige karakter samt til forpligtelser vedrørende respekten for privatlivets fred . AFSNIT 6 Kvalitetsrapport Sammen med resultaterne fremsender medlemsstaterne en kvalitetsrapport til Kommissionen, hvori de angiver: — hvordan stikprøvemetodologien er udformet — den metodologi, der er anvendt til at indsamle dataene — et skøn over de omfattede afgrøders relative betydning i forhold til den samlede mængde pesticider , der er anvendt — relevante kvalitetsaspekter i forhold til den metodologi, der er anvendt til at indsamle dataene — en sammenligning mellem oplysningerne om de pesticider , der er anvendt i femårs perioden, og de pesticider , der er blevet markedsført i de pågældende fem år. (1) Det første kalenderår, der følger efter denne forordnings ikrafttræden.